CELEX: 32014L0021
Language: sl
Date: 2014-02-06 00:00:00
Title: Izvedbena direktiva Komisije 2014/21/EU z dne 6. februarja 2014 o določitvi minimalnih pogojev in stopenj Unije za predosnovni semenski krompir  Besedilo velja za EGP

7.2.2014   
            
            
               SL
            
            
               Uradni list Evropske unije
            
            
               L 38/39
            
         
      IZVEDBENA DIREKTIVA KOMISIJE 2014/21/EU
   z dne 6. februarja 2014
   o določitvi minimalnih pogojev in stopenj Unije za predosnovni semenski krompir
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/56/ES z dne 13. junija 2002 o trženju semenskega krompirja (1) in zlasti člena 18(c) Direktive,
   ob upoštevanju naslednjega:
   
               (1)
            
            
               Pri semenskem krompirju se z vsakim obdobjem razmnoževanja postopoma kopičijo bolezni. Pravilno delujoči sistemi za proizvodnjo semenskega krompirja tako zahtevajo zdrav začetni material, ki se razmnožuje z najmanjšo stopnjo degeneracije.
            
         
               (2)
            
            
               Različni nacionalni standardi za proizvodnjo predosnovnega semenskega krompirja ovirajo trženje navedenega krompirja po vsej Uniji in delovanje notranjega trga. Zato je primerno določiti minimalne pogoje, pod katerimi se predosnovni semenski krompir lahko trži po vsej Uniji. Navedeni pogoji bi morali zajemati bolezni, simptome, napake in proizvodne zahteve za predosnovni semenski krompir ter partije navedenega krompirja, da se zagotovi proizvodnja in trženje zdravega in visokokakovostnega predosnovnega semenskega krompirja.
            
         
               (3)
            
            
               Zaradi tehničnega in znanstvenega razvoja bi morali navedeni pogoji upoštevati standard Ekonomske komisije Združenih narodov za Evropo (UN/ECE) o trženju in nadzoru tržne kakovosti semenskega krompirja ter ustrezne standarde Mednarodne konvencije o varstvu rastlin (IPPC) in Evropske in sredozemske organizacije za varstvo rastlin (EPPO). Cilj navedenih standardov je pomagati pospeševati mednarodno trgovino, spodbujati visokokakovostno proizvodnjo, izboljšati donosnost in varovati interese potrošnikov.
            
         
               (4)
            
            
               Ob upoštevanju proizvodne prakse dobaviteljev in povpraševanja uporabnikov predosnovnega semenskega krompirja je primerno, da minimalni pogoji za predosnovni semenski krompir vključujejo tudi možnost za njegovo trženje v okviru stopenj Unije. Za predosnovni semenski krompir bi se morali v skladu z obstoječimi proizvodnimi praksami za predosnovni semenski krompir stopnje PBTC in predosnovni semenski krompir stopnje PB uporabljati dve stopnji Unije („EU-stopnja PBTC“ in „EU-stopnja PB“). Zato bi bilo treba sprejeti različne pogoje za posamezne stopnje, ki se nanašajo na bolezni, simptome, napake, proizvodne zahteve in generacije za navedene stopnje.
            
         
               (5)
            
            
               Da bi bila učinkovita, bi morala navedena pravila prav tako vsebovati določbe o uradnem preskušanju in uradnih poljskih pregledih.
            
         
               (6)
            
            
               Ukrepi iz te direktive so v skladu z mnenjem Stalnega odbora za semenski material za poljedelstvo, vrtnarstvo in gozdarstvo –
            
         SPREJELA NASLEDNJO DIREKTIVO:
   Člen 1
   Opredelitve
   V tej direktivi se uporabljajo naslednje opredelitve pojmov:
   
               1.
            
            
               „matična rastlina“ pomeni določeno rastlino, iz katere se jemlje material za razmnoževanje;
            
         
               2.
            
            
               „mikrorazmnoževanje“ pomeni prakso hitrega razmnoževanja rastlinskega materiala za proizvodnjo velikega števila rastlin z in vitro kultiviranjem diferenciranih vegetativnih brstov ali rastnih vršičkov, vzetih iz rastline.
            
         Člen 2
   Minimalni pogoji za predosnovni semenski krompir
   1.   Države članice zagotovijo, da predosnovni semenski krompir izpolnjuje naslednje minimalne pogoje:
   
               (a)
            
            
               izhaja iz matičnih rastlin, ki so proste naslednjih škodljivih organizmov: Pectobacterium spp., Dickeya spp., virusa zvijanja krompirjevih listov, krompirjevega virusa A, krompirjevega virusa M, krompirjevega virusa S, krompirjevega virusa X in krompirjevega virusa Y;
            
         
               (b)
            
            
               ne kažejo simptomov okužbe s črno nogo;
            
         
               (c)
            
            
               število rastlin, ki niso sortno pristne, in število rastlin druge sorte skupaj ne sme presegati 0,01 %;
            
         
               (d)
            
            
               v neposrednem potomstvu število rastlin, ki kažejo simptome virusne okužbe, ne sme presegati 0,5 %;
            
         
               (e)
            
            
               število rastlin s simptomi mozaika ali simptomi, ki jih povzroča virus zvijanja krompirjevih listov, skupaj ne sme presegati 0,1 %;
            
         
               (f)
            
            
               število generacij na polju je omejeno na štiri.
            
         2.   Države članice zagotovijo, da se predosnovni semenski krompir lahko trži kot „EU-stopnja PBTC“ in „EU-stopnja PB“ v skladu s pogoji iz Priloge.
   3.   Skladnost z zahtevami iz odstavka 1(b), (c) in (e) se ugotavlja z uradnimi poljskimi pregledi. V primeru dvoma se navedeni pregledi dopolnijo z uradnimi preskusi na listih.
   Kadar se uporabljajo metode mikrorazmnoževanja, se skladnost s točko 1(a) ugotavlja z uradnim preskušanjem matične rastline ali njenim preskušanjem pod uradnim nadzorom.
   Kadar se uporabljajo metode klonske selekcije, se skladnost s točko 1(a) ugotavlja z uradnim preskušanjem kloniranih zalog ali preskušanjem pod uradnim nadzorom.
   Člen 3
   Minimalni pogoji za partije predosnovnega semenskega krompirja
   Države članice zagotovijo, da partije predosnovnega semenskega krompirja izpolnjujejo naslednje minimalne pogoje:
   
               (a)
            
            
               prisotnost zemlje in tujih primesi ne sme presegati 1,0 mas. %;
            
         
               (b)
            
            
               število krompirjev, ki jih je prizadela gniloba, razen obročkaste gnilobe ali rjave gnilobe, količinsko ne sme presegati 0,2 mas. %;
            
         
               (c)
            
            
               število krompirjev z zunanjimi poškodbami, vključno z izmaličenimi ali poškodovanimi gomolji, ne sme presegati 3,0 mas. %;
            
         
               (d)
            
            
               število krompirjev z navadno krastavostjo, ki prizadene več kot tretjino njihove površine, ne sme presegati 5,0 mas. %;
            
         
               (e)
            
            
               število krompirjev s črno gnilobo, ki prizadene več kot 10,0 % njihove površine, ne sme presegati 1,0 mas. %;
            
         
               (f)
            
            
               število krompirjev s prašnato krastavostjo, ki prizadene več kot 10,0 % njihove površine, ne sme presegati 1,0 mas. %;
            
         
               (g)
            
            
               število gomoljev, uvelih zaradi pretirane izsušitve ali izsušitve, ki jo povzroča srebrna gniloba, ne sme presegati 0,5 mas. %;
            
         
               (h)
            
            
               skupno število krompirja, kakor je navedeno v točkah od (b) do (g), ne sme presegati 6,0 mas. %.
            
         Člen 4
   Prenos
   1.   Države članice najpozneje do 31. decembra 2015 sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedilo navedenih predpisov.
   Navedene predpise uporabljajo od 1. januarja 2016.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice sporočijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva.
   Člen 5
   Začetek veljavnosti
   Ta direktiva začne veljati dvajseti dan po objavi v Uradnem listu Evropske unije.
   Člen 6
   Naslovniki
   Ta direktiva je naslovljena na države članice.
   
      V Bruslju, 6. februarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 193, 20.7.2002, str. 60.
   
      PRILOGA
      
         Pogoji za dajanje na trg predosnovnega semenskega krompirja stopenj Unije PBTC in PB
      
      
                  1.
               
               
                  Pogoji za predosnovni semenski krompir „EU-stopnja PBTC“ so:
                  
                              (a)
                           
                           
                              pogoji za semenski krompir:
                              
                                          (i)
                                       
                                       
                                          kmetijske rastline ne smejo vključevati rastlin, ki niso sortno pristne, in rastlin druge sorte;
                                       
                                    
                                          (ii)
                                       
                                       
                                          kmetijske rastline ne smejo vključevati rastlin, ki jih je prizadela okužba s črno nogo;
                                       
                                    
                                          (iii)
                                       
                                       
                                          kmetijske rastline v neposrednem potomstvu ne smejo vključevati rastlin z virusno okužbo;
                                       
                                    
                                          (iv)
                                       
                                       
                                          kmetijske rastline ne smejo vključevati rastlin s simptomi mozaika ali simptomi, ki jih povzroča virus zvijanja krompirjevih listov;
                                       
                                    
                                          (v)
                                       
                                       
                                          rastline, vključno z gomolji, so proizvedene z mikrorazmnoževanjem;
                                       
                                    
                                          (vi)
                                       
                                       
                                          rastline, vključno z gomolji, so proizvedene v zaščitenih prostorih in v rastnem substratu, v katerem ni škodljivih organizmov;
                                       
                                    
                                          (vii)
                                       
                                       
                                          gomolji se razmnožujejo samo do prve generacije.
                                       
                                    
                        
                              (b)
                           
                           
                              partije ne smejo vsebovati semenskega krompirja, ki sodi v katero koli od naslednjih točk:
                              
                                          (i)
                                       
                                       
                                          ga je napadla gniloba;
                                       
                                    
                                          (ii)
                                       
                                       
                                          ga je napadla črna gniloba;
                                       
                                    
                                          (iii)
                                       
                                       
                                          ga je napadla navadna krastavost;
                                       
                                    
                                          (iv)
                                       
                                       
                                          ga je napadla prašnata krastavost;
                                       
                                    
                                          (v)
                                       
                                       
                                          je zelo uvel zaradi izsušitve;
                                       
                                    
                                          (vi)
                                       
                                       
                                          ima zunanje poškodbe, vključno z izmaličenimi ali poškodovani gomolji.
                                       
                                    
                        
            
                  2.
               
               
                  Pogoji za predosnovni semenski krompir „EU-stopnja PB“ so:
                  
                              (a)
                           
                           
                              pogoji za semenski krompir:
                              
                                          (i)
                                       
                                       
                                          število rastlin, ki niso sortno pristne, in število rastlin druge sorte skupaj ne sme presegati 0,01 %;
                                       
                                    
                                          (ii)
                                       
                                       
                                          rastline ne smejo kazati simptomov okužbe s črno nogo;
                                       
                                    
                                          (iii)
                                       
                                       
                                          število rastlin s simptomi mozaika ali simptomi, ki jih povzroča virus zvijanja krompirjevih listov, skupaj ne sme presegati 0,1 %;
                                       
                                    
                                          (iv)
                                       
                                       
                                          v neposrednem potomstvu število rastlin, ki kažejo simptome katerega koli virusa, ne sme presegati 0,5 %.
                                       
                                    
                        
                              (b)
                           
                           
                              odstopanja, ki veljajo za partije glede naslednjih nečistoč, poškodb in bolezni:
                              
                                          (i)
                                       
                                       
                                          semenski krompir, ki ga je prizadela gniloba, razen obročkaste gnilobe ali rjave gnilobe, ne sme presegati 0,2 mas. %;
                                       
                                    
                                          (ii)
                                       
                                       
                                          semenski krompir s črno gnilobo, ki prizadene več kot 10,0 % njegove površine, ne sme presegati 1,0 mas. %;
                                       
                                    
                                          (iii)
                                       
                                       
                                          semenski krompir z navadno krastavostjo, ki prizadene več kot tretjino njegove površine, ne sme presegati 5,0 mas. %;
                                       
                                    
                                          (iv)
                                       
                                       
                                          semenski krompir s prašnato krastavostjo, ki prizadene več kot 10,0 % njegove površine, ne sme presegati 1,0 mas. %;
                                       
                                    
                                          (v)
                                       
                                       
                                          gomolji, uveli zaradi pretirane izsušitve ali izsušitve, ki jo povzroča srebrna gniloba, ne smejo presegati 0,5 mas. %;
                                       
                                    
                                          (vi)
                                       
                                       
                                          semenski krompir z zunanjimi poškodbami, vključno z izmaličenimi ali poškodovani gomolji, ne sme presegati 3,0 mas. %;
                                       
                                    
                                          (vii)
                                       
                                       
                                          prisotnost zemlje in tujih primesi ne sme presegati 1,0 mas. %;
                                       
                                    
                                          (viii)
                                       
                                       
                                          skupni odstotek semenskega krompirja, za katerega veljajo odstopanja iz točk (i) do (vi), ne sme presegati 6,0 mas. %.